
SISTEM OBVEŠČANJA PRED TURSKO NEVARNOSTJO V 16. STOLETJU 

VAŠKO SIMONITI 


Turški napadi na hrvaško in slovensko 
ozemlje so trajali skoraj dvesto let, glavno ob- 
dobje le-teh pa od leta 1469 do bitke pri Sisku 
leta 1593. Pogosti turški napadi na naše ozem- 
lje zlasti v 16. stoletju so sodili posredno v 
krog sultanove višje politike. Ta je imela na- 
men izčrpati z majhno vojsko in ropanjem 
dežele na jugu, ki zaradi tega ne bi mogle pri- 
hiteti nemškemu cesarju na pomoč pri veli- 
kem obračunu. 1 Turško osvajanje Hrvatske 2 
in napade, ki so segali v slovenske dežele, naj 
bi že od leta 1522 preprečeval sistem trdnja- 
vic, ki je nato prerastel v trdno obrambno or- 
ganizacijo pod imenom Vojna krajina. Uspeš- 
na obramba pa je bila pogojena z dobro ob- 
veščevalno in signalno organizacijo. 

OBVEŠČEVALNA ORGANIZACIJA 

Kot središči obveščevalne službe za dogod- 
ke v Levanti so bile Benetke in Dubrovnik v 
16. stoletju evropsko pomembni. Obe republi- 
ki sta imeli razpredeno mrežo obveščevalcev 
tako pri Visoki porti v Istanbulu kakor v sa- 
mi osmanski državi. Posebno dubrovniški tr- 
govci, ki so delovali raztreseni v vseh osman- 
skih deželah, zlasti pa na Balkanskem polo- 
toku, so posredovali vesti o dogajanju na Bal- 
kanu v svojo državico. Prek Benetk 3 in Du- 
brovnika pa so bila poročila posredovana na 
habsburški dvor. 4 Prav tako je nadvojvoda 
Ferdinand, ko je leta 1521 prevzel avstrijske 
dedne dežele (celotno Kranjsko šele leta 1522), 
ukazal svojim poslanikom na dvoru ogrskega 
kralja Ludvika II, naj mu poročajo o turški 
nevarnosti, sam pa je s sodelovanjem ljub- 
ljanskega škofa Krištofa Ravbarja najel vrsto 
tajnih obveščevalcev. 5 Taka obveščevalna 
služba avstrijskih vladarjev, ki je seveda de- 
lovala celo 16. stoletje, je precej uspešno opo- 
zarjala na turško nevarnost zlasti takrat, ka- 
dar je grozil velik napad pod sultanovim vod- 
stvom. 6 Vrhu tega pa so se habsburški vladar- 
ji zavedali tudi pomembnosti obveščevalne 
službe, ki so jo organizirali neposredno ob hr- 
vaško-slavonsko-turški meji hrvaški bani in 
vrhovni poveljniki krajine, kajti le tako je bi- 
lo možno preprečiti nenadne napade. Čeprav 
je bil v času nadvojvode Ferdinanda nekaj 
časa odgovoren za vohune hrvaški ban Ivan 
Karlovič in pa gradiščan Ivan Kobasič, po nju- 
ni smrti pa kapetan v Bihaču, 7 je vendar imel 
vedno glavno vlogo pri organiziranju in vode- 
nju obveščevalne službe na meji vrhovni po- 
veljnik v hrvaški in slavonski krajini. V fi- 
nančnih zahtevah za vojsko, kateri so pove- 
ljevali, je namreč vedno točno določena tudi 


vsota za vohune. 8 V eni izmed takih zahtev, 
ki jo je poslal Ivan Lenkovič 1. marca 1553, 
tudi vidimo, da so bili vohuni vrhovnega po- 
veljnika razporejeni v Bihaču, Senju, Dubici 
ali (in) Sisku, v Dalmaciji in v sami Bosni; po- 
leg tega so bili v Dalmaciji obveščevalci tudi 
na čolnih, ki so o turški nevarnosti na morju 
poročali v Senj. 9 Tako so iz teh krajev na Hr- 
vaškem in v Dalmaciji hodili vohuni preko 
meje v Bosno, da bi izvedeli za načrte turških 
poveljnikov. 

Leta 1537 poročajo poslanci v hrvaškem sa- 
boru, da se brez vohunov ne more prav nič 
storiti. V začetku 17. stoletja pa piše ban, da 
bolje brani bansko krajino delo vohunov kot 
pa vojska. 10 

Svoje mreže vohunov so imeli na Hrvaškem 
tudi posamezni poveljniki gradov ob meji, 
kar izvemo iz obvestil, ki jih le-ti pošiljajo 
vrhovnemu poveljniku ali pa direktno na 
Kranjsko. 



Naslovna stran »Turškega glasa« (AS, fasc. 283, 284, 
nova št. fese. 413, str. 210) 

Praviloma so ti vohuni anonimni, saj gra- 
aiščani v svojih sporočilih pišejo, da so dobili 
vest o turški nevarnosti od »mojega tajnega 
obveščevalca« 11 ali od »kovača«, 12 kot jih tu- 
di imenujejo. Le redko pa izvemo njihova ime- 
na. 13 O vojaških pripravah v Bosni so veliko- 
krat poročali tudi vlaški starešine, ki so celo 
sodelovali v turški vojski, 14 seveda pa so in- 
formacije posredovali tudi ujeti Turki, vča- 
sih pa posamezniki, ki jim je iz turškega ujet- 
ništva uspelo pobegniti. 15 

Vesti, ki so jih posamezni gradiščani ali vr- 
hovni poveljniki krajine izvedeli od svojih 
obveščevalcev, so zapisali in jih posredovali 
naprej proti Kranjski. Te vesti so po naslovu 
imenovane »Turški glasi«, 16 nekatere so pisa- 
ne tudi v glagolici v hrvaškem jeziku. 17 V na- 
slovu je vedno napisana točna smer, po kateri 
naj bi pismo šlo po Kranjski do Ljubljane. Ta 
je bila odvisna od tega, iz katere smeri je bilo 
turški napad pričakovati, oziroma je bila naj- 
bližja poštna smer. Ob strani je bila napisana 
tudi večkrat ponovljena beseda »cito citis- 
sime« ter točen datum (leto, dan in ura), kdaj 
je pismo prispelo v Ljubljano. 18 Vsebina je 
ponavadi kratka in izvemo o zbiranju turške 
vojske, o njeni številčnosti, o nameri, kdaj in 
kje naj bi vpadli ter opozorilo, naj se dežela 
utrdi in vojska pripravi. Sledil je točen datum 
(leto, dan in ura) in podpis. Ob strani pa so 
bile (ne vedno) opombe gradiščanov (ne pa 
njihovi podpisi), kdaj so pismo v posameznem 
kraju sprejeli in se tako seznanili z vsebi- 
no. 19 Ker je šlo tako pismo po določeni poti 
in tako ni bila seznanjena vsa dežela, je de- 
želni glavar vsem četrtnim glavarjem odpo- 
slal pismo z isto vsebino in z oznako »mutatis 
mutandis«; to pa so četrtniki potrjevali s svo- 
jim podpisom. 20 Istočasno so bila poslana iz 
Ljubljane še pisma na Koroško in v Gradec. 21 
Te turške glase so prenašali po določeni po- 
štni mreži sli na majhnih (hitrih) konjih (po- 
sstpherdt) ali pa sli tekači (posstknecht zu 
fuess). 23 V 16. stoletju so bili pri prenašanju 
teh vesti znani it. i. bihački konjiči (Wihit- 
scher Pferde), 24 saj je ravno od tod velikokrat 
prišla prva vest o turški nevarnosti. Ta pošta 
je bila seveda izključno vojaškega pomena, 
saj so najemali sle v večini krajev na Hrva- 
škem le za devet mesecev, ponavadi od marca 
do novembra, ko je bila turška nevarnost naj- 
večja. 25 

Težko bi postavili trditev, kdaj je bila ta- 
ka vojaška poštna služba sistematično ureje- 
na. Podatke o slih, ki prenašajo turške glase, 
imamo že leta 1479, 26 od leta 1496 pa so »hit- 
ri sli tekali od državne meje do Dunaja in pre- 
našali uradne novice«. 27 Vendar pa bi lahko 
govorili o sistematični vojaški poštni službi 
šele od leta 1522, ko dobi nadvojvoda Ferdi- 


nand dokončno dedne dežele in pa da bi te 
bolje zavaroval, prevzame sedem obmejnih 
trdnjav na Hrvaškem. Leta 1527, ko postane 
Ferdinand tudi hrvaški kralj, se odloči, da bo 
skrbel za dobro obveščevalno in signalno 
službo, 28 deželni stanovi na Kranjskem pa se 
30. marca 1528 v sklepih o obrambi dežele od- 
ločijo najeti »sto lahkih konj, ki jih bodo po- 
slali pol Bernardinu Frankopanu, pol Vuku 
v Brinje, da bodo skrbeli za poročanje«. 29 

Po dveh popisih poštnih konj in njihovi 
razdelitvi po Hrvaški krajini (delno tudi zu- 
naj nje) in Kranjski 1. marca 1553 30 in 14. ap- 
rila 1556 31 lahko rekonstruiramo, v katerih 
krajih vse so bili postavljeni sli; ti so bili pla- 
čani iz finančnega proračuna, ki ga je zahte- 
val vrhovni poveljnik. Tu je bilo razdeljenih 
le oseminštirideset poštnih konj. Seveda ta 
spisek ni popoln, saj po turških glasih, na ka- 
terih je vpisana pot, kaže pogosto druge kra- 
je, pa tudi kraji, iz katerih so vesti prišle iz 
Hrvaške krajine, kažejo, da so morali biti po- 
stavljeni po teh krajih sli konjeniki ali tekači, 
ki pa so jih morali vzdrževali sami gradišča- 
ni ali mesta. Tako je bilo število teh slov 
prav gotovo še enkrat večje. Ti kraji in pošt- 
ne smeri so bile naslednje: 

1. Bihač (2), 32 Otočac (4), Brinje (2), Senj 
(2), 33 Vinodol (2), Reka ali Trst (dvia sla teka- 
ča), 34 Klana (2), 35 Ravne (2); 86 2. Bihač, Drež- 
nik (2), Spodnja Kladuša (2), Jesenice (2), Mo- 
druša (2), Kunič (2), Skrad (2), Ogulin (2), Hoj- 
sič Gradec (2), Vinica (2), Poljane (2), Ribnica 
(2), Lož (1); 3. Vinica, Podbrežje (2), Metlika 
(2), Žužemberk (2), Trebnje (2); 4. Metlika, Pe- 
trovin (2), Samobor (2), Zagreb (2), Rogatec 
(2) in na Varaždin ali Ptuj; 5. Dubica (2), 37 
Mlač (2); 6. vrhovni poveljnik (2). Na Kranj- 
skem so morale biti take poštne postaje s sli 
še v krajih, ki jih omenjajo turški glasi: 1. 
Prem, Postojna, Planina 30 , 2. Poljane, Kostel, 
Kočevje, Ribnica, Lož, Bloke, Cerknica, Po- 
stojna, Vipava 39 ; 3. Poljane, Kočevje, Ribnica, 
Ortnek, Turjak, Ig 40 ; 4. Mehovo, Toplice, So- 
teska, Žužemberk, Krka, Turn pri Višnji go- 
ri. 41 

Za pripravo učinkovitega odpora proti tur- 
škim plenilcem pa je imela pomemben delež 
tudi 

SIGNALNA ORGANIZACIJA 

V Hrvaški krajini so bili urejeni ob meji in 
v notranjosti stražni stolpi, v katerih je voj- 
ska neprestano stražila, pazeč predvsem na 
prelazih, v gozdovih in na vrhovih. Ti stra- 
žarji (Scartleute) — leta 1553 jih je bilo v 
Hrvaški krajini 36, leta 1576 pa 72 42 — so po- 
navadi prvi javljali turške vpade z opozoril- 
nimi kresovi (grmade), streli in zvonjenjem. 43 
Sistematično je bila ta služba organizirana na 

Hrvaškem precej pozno (leta 1540), 44 medtem 
ko je bila na Kranjskem, Koroškem in Štajer- 
skem že v dvajsetih le»tih 16. stoletja. 

Kot pri organiziranju obveščevalne službe 
segajo začetki signalne organizacije v sloven- 
skih deželah že v 15. stoletje, v čas prvih tur- 
ških vpadov. V sklepih zgornje-štajerskih sta- 
nov 28. oktobra 1469 v Judenburgu lahko be- 
remo, da naj se uporabijo zvonjenje, opozoril- 
ni ognji in streli (?) tudi v primeru, če v de- 
želi pride do upora ali naravnih nesreč. 45 25. 
sep|tembra 1511 pa je bilo izdano v Gradcu 
splošno opozorilo (allgemaine Warnungsgene- 
rale), po katerem naj bi se na Štajerskem pra- 
vočasno uredil opozorilni sistem, 46 toda šele 
1522. leta med mesecem marcem in majem je 
moral biti izdan mandat, ki je dal osnovo ka- 
snejšemu celotnemu signalnemu sistemu. 47 
Istega leta je bil urejen tak sistem tudi na 
Koroškem. 48 

Kranjcem je cesar Maksimilijan I. ukazal, 
naj pohitijo z izgradnjo signalnega sistema že 
7. marca 1513, čemur pa niso bili vzrok Turki, 
temveč roparji na Kranjskem. Trgovcem in 


obrtnikom so onemogočali varno potovanje 
in trgovanje, zato je cesar ukazal, da jih pre- 
ganjajo in pri tem uporabljajo opozorilne 
strele in zvonjenje. V tem času vojne med ce- 
sarjem Maksimilijanom I. in Benečani se je 
namreč po Kranjski klatilo precej brezposel- 
nih vojakov. 49 Administrativni ukrep o uvedbi 
tega sistema na Kranjskem, Istri in na Krasu 
je bil izdan petnajst let kasneje. Nadvojvoda 
Ferdinand je 28. marca 1528 izdal na Dunaju 
mandat, s katerim je ukazal, naj se odredijo v 
vsaki če,trti v deželi sposobni četrtni glavarji, 
ki morajo poleg drugih vojaških dolžnosti uve- 
sti kar najhitreje signalno organizacijo. 50 

V 16. stoletju se je torej prek slovenskih de- 
žel razprostirala mreža krajev, kjer so se pri- 
žigali opozorilni ognji in se uporabljali streli. 
Sprva so bila taka mesta ločena, z mandatom 
leta 1532 pa je bilo urejeno, da so bili na istem 
mestu pripravljeni kresovi in možnarji. 51 Si- 
stem glavnih signalnih točk je bil razporejen 
po daleč naokoli vidnih vrhovih in je precej 
točno označeval smeri poti, ki so jih Turki 
uporabljali za vpade na Kranjsko. Na vrhovih 


Del lz spiska krajev, kjer 
so stali opozorilni ognji 
(AS, lase. 122, nova št. 
fasc. 194, ni pagine) 

so bile postavljene stražarnice in zgradbe za 
strelivo in orožje ter kresovi. Zaradi varnosti 
so bile take signalne točke tudi na utrjenih 
gradovih, manjše topiče pa so postavljali tudi 
na velika gospodarska poslopja (kašče). 52 Si- 
stem je bil zelo razvejan in so ga vzdrževali 
kmetje sami, le glavne točke so bile pod de- 
želno oskrbo. Na Kranjskem so bile te signal- 
ne točke, že tudi natančneje zapisane, nasled- 
nje 53 : 

1. Sp. kranjska četrt: Mehovo, Raka, Hmelj- 
nik, Boštanj, Primskovo, Žužemberk, Šum- 
berk, Višnja gora, Ljubljana; 2. Srednja 
kranjska četrt: Vinica, Poljane, Črnomelj, 
Metlika, Kostel, Fridrihštejn pri Kočevju, 
Ribnica, Lož, Ortnek, Turjak, Ig, Ljubljana; 
3. Istra in Kras: Gerovo, Klana, 54 Učka, Li- 
sac, Gotnik (Gutnek), Silentabor, Postojna, 
Hošperk pri Planini, Vrhnika, Ljubljana; 4. 
Zgornja kranjska četrt: Ljubljana, Sv. Ni- 
kolaj nad Savo v moravški fari, Stari grad 
nad Kamnikom, Šmarna gora, Šmarjetna 
gora, Sv. Peter pri Radovljici, grad na Bledu, 
Bela peč. Na spodnjem Štajarskem, kjer se 
je mreža signalnih mest razširila do konca 
16. stoletja na preko sto, so bili kraji po za- 
pisu iz leta 1540 naslednji: 55 Celje, Rogaška 
gora, Zbelovo, Kebelj, 56 Gromberk; 57 Bori, 
Ptuj, Vurberk, Maribor; Ormož, Branek pri 
Ljutomeru, Ljutomer, Radgona. 

Mehanizem signalov se je sprožil v glavnem 
mestu, in sicer takole: ko je prišlo obvestilo 
c zbiranju sovražnikove vojske, sta bila izstre- 
ljena dva strela; če je sovražnik bil že na po- 
hodu proti meji, »trije streli; ko pa so sovraž- 
nika že opazili, so se iz tiste smeri oglasili 
štirje streli, zvonjenje in prižigali so se kreso- 
vi. 58 Na ta način je bila, kot piše Valvasor, 
v dveh do treh urah obveščena vsa dežela. 59 
Po prvih dveh strelih so se morali zbrati na 
določenih mestih za obrambo konjeniki in 
strelci, 60 po treh strelih pa je bil izveden de- 
želni poziv. Če je kazalo, da bo nevarnost 
trajnejša, je bilo izdano v deželi za vsako četrt 
posebej javno povelje (offne General), ki je 
predpisovalo, katerega moža naj vpokličejo 
(30., 20., 10., 5. ali celo 3.), ki naj bodo pri- 
pravljeni za odhod proti meji oziroma proti 
določenemu kraju. Če je bila potreba, so bili 
nato izstreljeni štirje Streli brez prižiganja 
kresov, kar je pomenilo, da naj se tovrstna 
vojska, preskrbljena najmanj za osem do de- 
set dni, čim hitreje premakne na določen kraj. 
Iz zgornje četrti ponavadi proti Ljubljani, 
spodnje četrti proti Novemu mestu, srednje 
četrti proti Metliki ali Vinici in iz Istre in 
Krasa proti Šilentaboru, 61 na Štajerskem pa 
so se čete premaknile iz Zgornje Štajerske 
prosti Slovenj Gradcu, srednje Štajerske proti 
Mariboru, in iz Spodnje Štajerske v Celje. 62 


Da bi se opozorilni streli opravili in da se ne 
bi nihče izgovarjal, da niso bili sproženi ali 
da jih ni slišal, kar se je verjetno večkrat do- 
gajalo, je skrbela sankcija v takem pismu, ki 
je obetala »naj višjo*« kazen deželnega kneza. 63 

V vsaki deželi so bili za signalno organiza- 
cijo odgovorni četrtni glavarji, ki so skrbeli, 
da so bili ti kraji dobro preskrbljeni z orož- 
jem, municijo in hrano. O samem stanju pa bi 
morale vsako leto ali po potrebi poročati ko- 
misije, sestavljene iz četrtnega glavarja in po 
enega predstavnika vsakega stanu, ki bi poto- 
vale po deželi. 64 Toda pogosto so v deželi za- 
dolžili za to le enega moža s spremstvom, ki 
je dal o stanju poročilo. Ta nam pokažejo ze- 
lo različno oborožitev signalnih postojank. Za- 
radi različne oddaljenosti krajev med seboj so 
uporabljali različno močne lesene ali železne 
možnorje (od ena in pol do štirih funtov) za 
opozorilne strele, prav tako pa je bilo podano 
stanje tudi o drugem strelnem orožju, ki so 
ga hranili na teh mestih. 63 

Turški vpadi v slovenske dežele v 16. sto- 
letju zaradi signalne in obveščevalne službe 
sicer niso prenehali, vendar pa veliki napadi 
niso dežele več tako strašno opustošili, ker so 
se ljudje lahko pravočasno poskrili ali se pri- 
pravili na obrambo. Prisilili pa so tudi Turke, 
da so spremenili taktiko. Začeli so napadati 
deželo z majhnimi četami, nenadoma in skri- 
vaj, tako da jih je bilo težko izvohuniti in opo- 
zoriti prebivalstvo. Konec 16. in v začetku 17. 
stoletja pa vpadi povsem prenehajo, kar nam 
pokaže tudi poročilo o stenju signalnih točk 
na Krasu, napisano 10. julija 1614. Orožje, ki 
je bilo na teh mestih, je bilo skoraj vse ne- 
uporabno, tako da bobnar Ivan Lubanovič, 
ki je bil zapisovalec, zaključuje svoje poroči- 
lo, da ni našel ničesar, razen pičle hrane in za- 
nikmosti. 68 

OPOMBE 

1. Stanko Jug, Turški napadi na Kranjsko in 
Primorsko do prve tretjine 16. stoletja, Glas- 
nik muzejskega društva za Slovenijo XXIV/l-4, 
Ljubljana 1943, str. 57 (S. Jug, GMDS). — 2. 
Meja, ki je v začetku 16. stoletja oddaljena od 
slovenskih dežel 90 km, se v letih 1576/77 pri- 
bliža na 45 km. Zadnji turški sunek pa se je le- 
ta 1592 ustavil le 20 km od Bele krajine, Bogo 
Grafenauer, O turški oblasti in o nastanku 
drobne zemljiške posesti v Prekmurju, Zbornik 
razprav, Murska Sobota 1961, str. 80. — 3. Be- 
nečani so imeli že v drugi polovici 15. stoletja 
organizirano vohunsko službo tako dobro, »da 
se Turki niso mogli niti ganiti, ne da bi bili 
Benečani o tem obveščeni. Ker pa je bilo to 
predrago, so opustili, a se jim je takoj mašče- 
valo«, S. Jug, GMDS, str 15. Benečani so v 16. 
stoletju v Vidmu in Čedadu organizirali zbirna 
središča za poročila obveščevalcev, Josip 2on- 
tar, Obveščevalna služba in diplomacija avst- 

rijskih Habsuržanov v boju proti Turkom v 16. 
stoletju. SAZU, Ljubljana 1973, str. 16 (J. 2on- 
tar Obveščevalna služba). — 4 . J. Žontar, Ob- 
veščevalna služba, str. 21. — 5 . J. Zontar, Ob- 
veščevalna služba, str. 181. — 6 . Ignacij Voje, 
Vplivi osmanskega imperija na slovenske de- 
žele v 15. in 16. stoletju, ZC XXX/l-2, 1976, str. 
16 (Voje, ZC XXX). — 7. Radoslav Lopašič, Bi- 
hač i bihačka krajina, Zagreb 1890, str. 67 (R. 
Lopašič, Bifiač); Josip Gruden, Zgodovina slo- 
venskega naroda, četrti zvezek, 1914, str. 588 
(J. Gruden, Zgodovina). — 8 . To je razvidno iz 
vseh finančnih zahtev nadvojvode v Gradcu 
deželnim stanovom notranjeavstrijskih dežel za 
vojsko, ki so ji poveljevali vrhovni poveljniki 
v hrvaški in slavonski krajini. Samo za primer 
v Arhivu Slovenije (AS), fasc. 136 (nova št. 
fasc. 230) za leto 1577/78, ali tudi v zahtevi Iva- 
na Lenkoviča iz 1. marca 1553, ki jo bomo tu 
še večkrat navajali, Radoslav Lopašič, Priloži 
za povijest Hrvatske, Starine 17, Zagreb 1885, 
str. 204 (Starine 17). — 9. Starine 17, str. 204. 
10. Fedor Moačanin, Osnovni problemi obrane 
Hrvatske u 16. stolječu, Historijski arhiv v 
Karlovcu, Zbornik radova, Karlovac 1979, str. 
51. — 11 . »meine gehaimbs khundtschaffter«. — 
12 . R. Lopašič, Bihač, str. 67. — 13 . V letih 
1570-1575 se pojavljajo Ivan Valčič, Krištof 
Premb (?), Simon Kanelič, Miloslav Uskok, glej 
Vaško Simoniti, Prispevek k poznavanju tur- 
ških vpadov v letih 1570—1575, ZC XXXI, 1977/4, 
str. 496, 502, 503; v letu 1579 neki Perica, AS, 
fasc. 288 (nova št. fasc. 422), str. 647. — 14 . Vlah 
Vukdrag Mirisolyk (?), vojvoda Jurij Kappa, 
neki trgovec S. Francisco iz Dalmacije leta 
1566, I. Voje, ZC XXX, str. 17; o poreklu glej 
tudi J. Gruden, Zgodovina, str. 588. — 15 . 
» . . . ein Teutscher mit namen Georg Kessler 
in disen tagen aus der Turghkey darinnen er 
lang jar gefangen gewest enndtsprungen-*, to je 
iz leta 1576, AS, fasc. 287 (nova št. fasc. 420), 
str. 953. — 16. V AS je izredno veliko število teh 
turških glasov v seriji Landessachen-Miscela- 
nea, tudi v literaturi so večkrat omenjeni, tako 
na primer S. Jug, GMDS, str. 18, J. Gruden, 
Zgodovina, str. 539, Milko Kos, Zgodovina Slo- 
vencev, Ljubljana 1933, str. 226 itd. — 17. Sa- 
mo za primer AS, fasc. 283, 284 (nova št. fasc. 
413), str. 67; J. Gruden, Zgodovina, str. 360; 
Deset izvirnih dokumentov, pisanih v glago- 
lici, ki se nanašajo na drugo polovico 16. sto- 
letja in vsebujejo podatke o turški nevar- 
nosti, je prepisal v latinico in objavil P. Ka- 
list Medič, IMK 1893, sešitek 3, 4, letnik 3. 
18 . Kot primer: »Turkhenkhundtschafft auf Po- 
len, Khotschee, Reifniz, Orttnegkh, Auersperg, 
Igg vnd gar gen Laibach pei tag vnnd naht in 
eyl zufurdern von Reifniz solihes auf Las Ob- 
lagkh Zirkniz vnd allnthalbn zuuerkhundten 
pta (presentata) den 4. Augusti a n no 60 vmb 4 
vr nach mittag,« AS, fasc. 283, 284 (nova št. 
fasc. 413), str. 210. — 19 . Kot primer: »An heut 
den 4 augusti ist diss khunschafft vmb 11 vr 
zw Auersperg khumen«, ibid., str. 209. — 20 . Kot 
primer: AS, fasc. 124 a (nova št. fasc. 202), ni 
pagine. — 21 . ibid., ni pagine; le redko lahko 


najdemo skupaj vsa ta pisma. Večkrat najdemo 
turške glase vpisane tudi v sejnih zapisnikih 
deželnih odbornikov, AS, fasc. 2 (nova št. fasc. 
876). — 22 . Tu se uporablja beseda »gering«, 
kar Franc Kos sicer z vprašajem prevaja »slab«, 
Nekoliko črtic o turških vojskah, Izvestja mu- 
zejskega društva za Kranjsko (IMK), letnik 3, 
zvezek 4, 1893, str. 135; S. Jug prevaja z »lahki« 
konji, GMDS, str. 47; pravilneje mislim, da bi 
bilo treba prevajati to besedo »hiter« ali »maj- 
hen«, kot je beseda »prevedena« tudi v slovar- 
ju Alfred Gotze, Friihneuhochdeutsches Glos- 
sar, Berlin 1967, str. 103; na Balkanu je tudi 
najrazširjenejša in najbolj znana avtohtona ra- 
sa konj t. i. planinski konj ali mali konj, Voj- 
na enciklopedija, Beograd 1972, št. 4, str. 550. 

— 23 . AS, fasc. 124 (nova št. fasc. 201), str. 223, 
229. — 24 . R. Lopašič, Bihač, str. 67. — 25 . V 
popisu poštnih postaj 1. marca 1553 je točno 
določeno, katere so najete za devet mesecev, 
katere celo leto, Starine 17, str. 210, 211; iz po- 
pisa 14. aprila 1555 je razvidno, katere poštne 
postaje so razpuščene (geurlaubt) in jih bo tre- 
ba s prvim v mesecu ponovno najeti s staro 
plačo (» ... die abgeschafen mit ersten wider in 
der althen pesoldung aufgenumen werden«) 
AS, fasc. 124 (nova št. fasc. 201), str. 228. — 26 . 
J. Gruden, Zgodovina, str. 359: »že leta 1479 či- 
tamo, da je Lovro Turjaški iz Hrvaškega spo- 
ročil kranjskemu vicedomu o pretečem turškem 
napadu. Listi S to novico so potem švigali sem 
ter tja. Vicedom je sporočil v Tržič z opombo, 
naj se razširi po vsem Gorenjskem. Koroški 
namestnik jo je izvedel iz Celja in jo takoj na- 
znanil Beljačanom, bel jaški gospod pa svojemu 
gospodu na Bavarsko«. — 27 . A. Koblar, Done- 
sek k zgodovini pošte na Kranjskem, IMK, 3. 
letnik, drugi zvezek, Ljubljana 1893, str. 54; 
redna pošta se je ustavila v notranji Avstriji 
šele 17. marca 1573, ko je nadvojvoda Karel 
odredil, da se osnuje redna peš pošta med 
Gradcem in Ljubljano, ibid., str. 54. — 28 . O 
signalni službi glej naprej. — 29 . S. Jug, GMDS, 
str. 42, 47; J. Gruden, Zgodovina, str. 562. 

— 30. ». . . die aussthailung der postphardt durch 
dieselb gannz graniczen (hrvaško op. pisca) piss 
geen Laibach durch den Kharst vnd nach- 
mallen von der andern saidten piss geen Pettau 
oder Warosin zu dem herrn obristen«, Sta- 
rine 17, str. 210. — 31 . AS, fasc. 124 (nova št. 
fasc. 201), str. 228, 229. — 32 . V oklepaju je 
število konj. — 33 . V popisu 14. aprila 1556 so 
štirje sli tekači, AS, fasc. 124 (nova št. fasc. 
201), str. 228. — 34 . Na Reki so plačevali sle v 
prvi polovici 16. stoletja iz dohodkov mitninske 
postaje, Ferdo Gestrin, Trgovina slovenskega 
zaledja s pomorskimi mesti od 13. do konca 16. 
stoletja, SAZU, Ljubljana 1965, str. 50. — 35 . En 
sel na konju je moral hiteti z obvestilom iz Kla- 
ne, skozi Godnik, Jablanice in Prem v Senožeče, 
drugi pa v Podgrad in Socerb proti Trstu, J. 
Gruden, Zgodovina, str. 595. — 36 . Raunach so 
Ravne na Krasu, J. W. Valvasor, Topographia 
Ducatus Carnioliae Modernae, Ljubljana 1970. 

— 37 . ». . . gegen Dubitz zu Khostaneuitz oder 
Prikhouersky«, Starine 17, str. 211. — 38 . AS, 

fasc. 283, 284 (nova št. 413), str. 130. — 39. ibid., 
str. 64. — 40 . ibid., str. 210. — 41 . ibid. str. 66. — 
42 . Starine 17, str. 204; AS, fasc. 132 (nova št. 
fasc. 222), snopič 2; o stražnih stolpih in stražar- 
jih v porečju rek Mrežnice in Korane tudi v raz- 
pravi Zorislav Horvat-Milan Kruhek, Stari gra- 
dovi i utvrdenja u obrani Karlovca u 16. i 17. 
stolječu, Historijski arhiv u Karlovcu, Zbornik 
radova, Karlovac 1979, str. 59 — 79. — 43 . »Kreut- 
schus, Kreutfeuer, Glochenstraich«, Beseda Krei- 
de (pisane tudi kot Kreut, Kreutt, Kreid, Creuz) 
je starodavna in jo najdemo v povezavi z drugi- 
mi jeziki (angl., hol., franc, ital.), pomeni pa vo- 
jaški preplah, spoznavno znamenje, kričati, hrup 
delati, Joseph Zahn, Styriaca I, Graz 1894, str. 
87, 88, 89 (Styriaca). — 44 . Leta 1539 je Ferdi- 
nand pozval stanove na Hrvaškem, da urede si- 
gnalno organizacijo, Vjekoslav Klaič, Povijest 
Hrvata, knjiga 5, Zagreb 1973, str. 648; 14. marca 
1540 pa poroča Ivan Ungnad štajerskim stano- 
vom, da je uvedel opozorilne kresove in strele, 
Starine 17., str. 159. — 45 . ». . . aufriir und uber- 
vallung der štet, gslosser, merkcht, besetzten (!) 
der kirchen, perg und tal in dem land besechech, 
von innern oder aussern des lands oder ander 
veynt beschedigt werden mocht. . . so dan die ge- 
satzten das volkch ervordern wurden, es wer 
mit auslahen der glokchen, mit kreidfeuer oder 
manung, das dann ain yeder mit seiner weer an 
alles vercziehen berait und auf sey . . .«, Bur- 
ghard Seuffert-Gottfriede Kogler, Die altesten 
steirischen Landtagsakten, Teil II (1452-1493), 
Graz 1958, str. 117. — 46 . Johann Loserth, In- 
nerosterreich und die militarischen MaBnahmen 
gegen die Tiirken im 16. Jahrhundert, Graz, str. 
23. — 47. Styriaca. str. 94. — 48. Winfried Schul- 
ze, Landesdefension und Staatsbildung, Wien — 
Koln — Graz 1973, str. 131. — 49 . ». ..auch so es 
sich zuetraget mit kreitschussen vnd glocken- 
stegen warnung zethun aufzesein vnd noch zeei- 
len . . . vnd zumalen an den grenitzen der an- 
stossenden kunigreichen vnd lannden auf der 
strassen vnd wasserstram geraubt vnd gemort 
werde. Deshalben der kauf vnd gewerbend man 
auf den strassen mit iren leiben vnd gutern nit 
sicher hanndlen noch wanndeln . . . Das den tet- 
tem vnd raubern nachgestellt vnd aller vleiss 
furgekert auch darzu kreitschuss vnd glogken- 
slag gebrauch werden vnd nach denn zubesor- 
gen ist, das sich etlich rewter vnd zufuessen die 
diser zeit mit dinsten nit versehen in das selb 
vnnser furstentumb dermassen zestraiffen 
vndersten mochten«, AS, listina 7. marec 1513. — 
50. «... in ain yedes viertl einen teuglichen 
viertlmeister verorden . . . vnd wellen allspaldt 
der glogkhenstraich kreutschuB oder kreytfeuer 
durch denselben viertlmeister beschehen vnd 
angeen.«, AS, fasc. 121, 122 (nova št. fasc. 194), 
ni pagine. — 51 . Styriaca, str. 95. — 52. *. . . die 
man zu Venediger oder alhie im lanndt an son- 
dere grossen cassten bestellen macht«, AS, fasc. 
145, 146 (nova št. fasc. 246), str. 85. — 53 . Poleg 
literature, ki je do sedaj navedena, najdemo 
kraje, kjer so signalne točke bile, in podatke o 
samem problemu še v: Carl Prenner, Die Kreut 
oder Kreuzfeur vnd die Tabor in Krain, Camio- 


lia 1838, št. 60 in 61; Peter Radics, Die Einfalle 
der Osmanen in Steiermark, Karnten und Krain 
im 15. und 16. Jahrhundert, Osterreichisehe mili- 
tarische Zeitschrift, 2, 1864; Heinrich Noe, Die 
Kreidfeuer in Krain, Feuilleton der »Laibacher 
Zeitung«, 1888, št. 148, 149; Franc Levec, Die 
Einfalle der Tiirken in Krain und Istrien, Lai- 
bach 1891; S. R., Silentabor, IMK, letnik 7, zve- 
zek 6, Ljubljana 1897, str. 204; Bogo Grafenauer, 
Zgodovina slovenskega naroda 3. zvezek, Ljub- 
ljana 1956; Peter Fister, Arhitektura slovenskih 
protiturških taborov, Ljubljana, 1975 (zemljevid); 
Silvo Kranjec, Grmade in tabori, Mohorjev ko- 
ledar za leto 1975, Celje 1974; Stane Stražar, Mo- 
ravška dolina, Moravče 1979; Bogo Grafenauer, 
Kmečki upori na Slovenskem, Ljubljana 1962 
(zemljevid, kjer so tudi vrisane signalne točke). 
Vsi avtorji se v glavnem opirajo na delo Val- 
vasorja, Die Ehre des Herzogthums Crain, Lay- 
bach 1689, kjer v drugi knjigi str. 172, 208, 253, 
284 in 296 (kjer našteje iste kraje kot na strani 
284 za notranjo Kranjsko) daje pregled glavnih 
signalnih točk in pa na že navedeno delo Jo- 
sepha Zahna. V tem prispevku so našteti kraji 
manj znanega zapisa na Kranjskem, ki so bili 
določeni 30. aprila 1613 na deželnem zboru v 
Ljubljani, vendar se od prejšnjih le malo raz- 
likuje, AS, fasc. 122 (nova št. fasc. 194), ni pagi- 
ne; IMK, letnik 8, zvezek 4, Ljubljana 1893, str. 
219. — 54 . Gerovo in Klana sta v tem zapisu 
prečrtana. AS. fasc. 122 (nova št. fasc. 194), ni 
pagine. — 55. ibid., ni pagine. — 56. »am Gibi 
bey Stettnberg«, ibid., ni pagine; Gibi je Kebel, 
Hans Pirchegger, Die Onter steiermark in der 
Geschichte ihrer Herschaften und Gulten, Sta- 
dte und Markte, Miinchen 1962, str. 145, 146, 276. 

— 57. Na težko dostopnem kraju nad dolino reke 
Polskave so razvaline nekdanjega Gromberškega 
gradu (Griinberg), Krajevni leksikon Dravske 
banovine, Ljubljana 1937, str.426. — 58 . ». . . Als 
nemblich so gewisse khundtschafft khumbt das 
der veindt in versamblung sey soli man zu war- 
nung zwen schussn vnnd so der veindt im an- 
zug vnnd auf dem weeg ist drey schussn, wann 
aber der veindt das lanndt erraicht vnnd mit 
augen gesehen, soli man vier khreydschiisn auch 
die khreidfeuer vnnd glockhenstreich ergeen las- 
sen.«, AS, fasc. 145, 146 (nova št. fasc. 246), str. 
81; AS, fasc. 122 (nova št. fasc. 194), ni pagine. 

— 59 . J. W. Valvasor, Die Ehre..., II, str. 172. — 

60 . Winfried Schulze, Landesdefension und Sta- 
atsbildung, Wien — Koln — Graz 1973, str. 131. — 

61 . ». . . Auf weliches wir dan auch die geivonli- 
chen vier kreudschuB alhie ergehen lassen . . . 
die gerichts vnd grundobrihkeit euern ins auf- 
bott gehorigen vnd hievor gemussterten (zehen 
vnd funfften man wollbewehrt und zum fehern 
vortzug aufs wenigist auf acht oder zehen tag 
der bediirfftigen proviandt furgesehen vnd in 
solhen muglichisten eyl bey tag vnd nacht nach 
(Rudolfswerdt) abfertigen vnd schikhen wollet, 
AS, fasc. 124 a, 124 b nova št. fasc. 203), ni pa- 
gine. — 62 . Styriaca, str. 94. — 63 . ». . . Weil wir 
aber nicht vergwisst sein das beriirter kreud- 
schuss aller orts beschehen oder gehort worden, 
vnd sich der vnwisenheit niemands zuentschul- 

digen, also ist darauf in namen der fur: dur: 
etc . . . wegen an euch alle vnd iede vnser gar 
ernstlich beuelch bey hochster landsfurstlichen 
vngnad vnd straff gebietend, das ir an dem ort 
die kreudschuss zuthun«, AS, fasc. 124 a, 124 b 
(nova št. fasc. 203), ni pagine. — 64. Alfred 
Loebl, Die Landesverteidigungsreform im ausge- 
henden 16. Jahrhundert, Archiv fiir osterreichi- 


sche Geschichte, Wien 1907, str. 45. — 65. Poro- 
čilo o stanju v spodnji in srednji četrti ter Istri 
in Krasu leta 1596, AS, fasc. 146, 146 a (nova št. 
fasc. 248), str. 1188—1191. — 66. »Auf alles hieob- 
gesezten orttem ist . . . an munition kraut vnd 
lott gar nichts vorhanden. Hanns Lubanouitsch 
horpaucker«, AS, fasc. 122 (nova št. fasc. 194), 
ni pagine. 


MLADOSTNA POTOVANJA JANEZA VAJKARDA VALVASORJA 

BRANKO REISP 


Janez Vajkard Valvasor je absolviral svoje 
šolanje na jezuitski gimnaziji v Ljubljani. Na- 
daljnje izobrazbe pa ni iskal na univerzi, kar 
je morda tudi eden izmed razlogov, da je 
ohranil in razvil značilne lastnosti samosvoje, 
duhovno neodvisne osebnosti. Stopnja njego- 
ve izobrazbe je bila namreč le tolikšna, da se 
ni usmeril v kabinetno, od življenja odtrgano 
učenjaštvo. Svoje znanje je izpopolnjeval in 
življenjskih izkušenj nabiral na potovanjih 
po tujini in v vojaški službi. V tem je sledil 
tedanjim navadam plemiških sinov, ki so se 
v namenom, da bi kasneje dosegli ugledne vo- 
jaške položaje ali visoka uradniška dostojan- 
stva, izpopolnjevali v vojaških veščinah, nato 
pa potovali v tuje dežele, predvsem v Italijo 
in Francijo. Pri nas so imeli za taka potovanja 
zaradi bližine Italije še posebej lepo prilož- 
nost. 1 

Z več vidikov zanimivo delo »Speculum ge- 
nerosae juventutis — Newbeglantzter Zucht- 
Spiegel der Adelichen Jugendt« (Na novo os- 
vetljeno vzgojno zrcalo plemiške mladine) 
uradnika kranjskih deželnih stanov Adama 
Boštjana Siezenheima (Sietzenheimba), ki ga 
je avtor sam založil, natisnjeno pa je bilo le- 
ta 1659 v Miinchnu, daje dobro sliko tedanje- 
ga ravnanja in izčrpen pouk o tovrstnih didak- 
tičnih prizadevanjih. Po vsej verjetnosti je 
Janez Vajkard avtorja in to njegovo delo že 
poznal, preden se je odpravil na svoje veliko 
potovanje. Delo vsekakor zelo obsežno in naj- 
lepše komentira v dodatku k VI. knjigi Slave 
vojvodine Kranjske, ki obsega učene pisatelje, 
doma s Kranjskega. Iz komentarja bi sklepali, 
da je bil Valvasor nekoliko seznanjen tudi z 
osebnimi razmerami avtorja, kasneje pa je 
utegnil biti povezan z njegovim sinom, jezui- 
tom Francem Siezenheimom. 2 

Po neki zapleteni zgodbi, o kateri beremo 
pri popisu Gamberka — bilo je to približno 


29 ali 30 let pred izidom Slave — bi sklepali, 
da se je Janez Vajkard odpravil na prvo po- 
tovanje leta 1659 ali morda že leto prej. Ko je 
bilo namreč deželnosodno gospostvo Gam- 
berk še v posesti družine, je imel Karel Val- 
vasor, ki ga je takrat upravljal in bil skrbnik 
svojim mlajšim bratom in sestram, posla tudi 
s sodnimi zadevami. In v zvezi s tem pripove- 
duje Janez Vajkard daljšo zgodbo, ki jo skle- 
ne z opisom nenadne izginitve mladega kmeč- 
kega fanta iz ječe v grajskem stolpu. Takrat 
je bil ravno doma in se z drugimi gledalci 
vred ni mogel dovolj načuditi, kako so okrog 
stolpa letali vrani — hudobni duhovi, ki so 
kmetu pomagali pri begu. To se je zgodilo ne- 
kega jesenskega dne; kmalu nato je odpotoval 
za nekaj let, zato mu nadaljnji razplet zgodbe 
ni znan. Navedeno se docela ujema tudi z Val- 
vasorjevim pisanjem tajniku Kraljevske dru- 
žbe v Londonu, Thomasu Galeu, kjer izjavlja, 
da je prebil na potovanjih v celem 14 let. 3 Iz 
tega lahko izračunamo, da je Janez Vajkard 
končal šolanje v svojem sedemnajstem letu in 
bil nato od jeseni 1658 do 1672 v glavnem zdo- 
ma. Žal pa o prvih potovanjih ni konkretnej- 
ših podatkov. 

V letih 1663 in 1664, morda pa tudi še za 
dalj časa, se je Valvasor — poleg mnogih 
kranjskih plemičev — z dvanajstimi tovariši, 
ki so vodili s seboj tudi svoje služabnike in 
hlapce, kot prostovoljec udeležil avstrijsko- 
turške vojne. Čeprav je vso XII. knjigo Slave 
vojvodine Kranjske posvetil popisu Vojne 
krajine in krajev ob hrv&ško-turški meji, je v 
knjigi o njegovi udeležbi v tej vojni le nekaj 
skromnih drobcev, v XV. knjigi, ki je name- 
njena letopisom tega časa, pa se je opisu voj- 
ne sploh odrekel z razlago, da je to storjeno 
že v mnogih drugih delih in da se pri letopi- 
sih usmerja v glavnem v to, kar se nanaša na 
Kranjsko. 4 



